आवास बोर्ड ने दीघा के 200 कब्जाधारियों पर किया केस
पटना | दीघाकी 1024 एकड़ विवादित भूमि का मुद्दा फिर गरमा गया है। आवास बोर्ड ने दीघा बंदोबस्ती स्कीम-2014 के तहत बंदोबस्ती नहीं कराने वाले और रोक के बावजूद निर्माण कराने वाले दो सौ लोगों के खिलाफ एफआईआर दर्ज कराई है। इनमें 150 से अधिक नामजद हैं। बोर्ड के सचिव सुधांशु कुमार चौबे ने बताया कि स्कीम के तीनों विकल्पों पर बहुत कम आवेदन आए। उनपर कार्रवाई चल रही है।
बंदोबस्ती स्कीम में तीन तरह का प्रावधान था। बोर्ड को जमीन देने वालों को राशि दिए जाने का प्रावधान था। बोर्ड के अधिकारी बताते हैं कि इसके लिए 150 आवेदन आए। उनका भौतिक सत्यापन किया जा रहा है। जो लोग आवंटी बने थे, लेकिन जमीन नहीं मिल पाई थी, उन्हें भी राशि लौटाने के लिए आवेदन मांगा गया था। इसमें 190 आवेदन आए थे। लगभग 90 आवेदनों पर बोर्ड द्वारा राशि लौटाई जा रही है।
hin_Deva hin_Deva hin_Deva